
Viveca kier pinta e veld di zonnebloem cu ta 
keda cerca di su cas. Un atardi, e ta dicidi di bay 
wak e zonnebloemnan bon di cerca. 

"Mita puntra mi mes con nan a 
haya e nomber zonnebloem", e ta 
bisa Montu y Bontu. "Lo ta pasobra 
nan parce solo?" 





Anochi Viveca ta hiba Montu y Bontu 
pafo pa nan come. 

E ta mira con e zonnebloemnan ta 
bay bin den biento eyfo. 


"Wak!", e ta bisa Billi e pushi. "E 
zonnebloemnan ta parce di 
ta den pega soño, mescos cu bo!" 

Porfin Viveca ta bay sinta pa e pinta. E ta 
pinta solo prome, halto na shelo mescos 
cu el a wak atardi. 





Despues e ta pinta e zonnebloemnan 
cabes abou y tur na soño, mescos cu el % 
a wak nan anochi. | 


Mainta Viveca ta bay e veld di zonnebloem pa wak si su 
pintura ta klop. 

"Ay no”, eta bisa, "Mi a pinta nan ful fout! Mi tin cu bolbe 
pinta nan awe." 

"E zonnebloemnan ta parce di ta lanta fo'i soño, pero e 
flornan den mi pintura mas bien ta pegando soño." 

"Awo si mi ta bay pinta nan 
bon!", Viveca ta bisa Montu y 
Bontu. 


Merdia e ta bay e veld y e ta 
pinta e flornan manera e ta wak 
nan su dilanti. 


Pa su mañan, Viveca ta core bay e veld pa 
compara su pintura nobo cu e flornan. 


"Con por ta?", e ta sclama. "Ta mala mucha 
e zonnebloemnan aki ta haci? Of ta magia 
esaki ta?" 

Caweta, Viveca ta subi e palo mas halto den su cura. 
"Mi ta bay wak tur cos cu nan ta haci!" 


Den e siguiente dianan, 
Viveca ta studia e 


zonnebloemnan bon bon. 





E ta pinta tur dia pa un siman largo. 
Diadomingo e ta pone tur su pinturanan banda di otro pa e wak nan miho. 

Diripiente e ta bin compronde kico e zonnebloemnan a haci turesten. 
"No ta magia ni triki", e ta bisa cu un smile. "E zonnebloemnan djis gusta sigui solo!" 

Dicon zonnebloem gusta sigui solo? 


Planeta Tera ta drey rond di solo, pero tambe 
ta bira rond di su as. Mientras e ta bira, mita 
di e planeta ta cara pa solo y nos ta yama 
esaki 'dia'. Na mes momento, e otro mita ta 
den scuridad y nos ta yama esaki 'anochi'. 


Solo ta sali pariba mainta y ta baha pabou 
anochi. Den transcurso di dia, mata ta uza luz 
di solo pa traha cuminda. Pero no ta tur mata 
ta sigui solo. E stamnan di zonnebloemnan 
jong si tin cel cu ta pone nan bira den 
direccion di e luz di solo. Esaki yama 
heliotropismo. Esaki ta e motibo cu 
zonnebloem ta sigui movecion di solo den 
shelo. 

Dicon zonnebloem gusta 


Y 
solo = Tur loke Viveca kier haci ta pinta e pintura perfecto di e veld di 

d zonnebloem banda di su cas. Pero dicon e zonnebloemnan ta keda 
(Papiamento (Aruba)) 


move? 


This is a Level 3 book for children who are ready to read on their own. 

